Who shall I fear? | Diagnose: KANKER. Die storie van my mediese en geestelike pad na gesond word.
April 19, 2010 deur Who Shall I Fear?
Die mens is ‘n ongelooflike wese – vol teenstrydighede. Aan die een kant is ons so broos, breekbaar en sterflik klein. En aan die ander kant het ons ongelooflike krag, deursettingsvermoë, die vermoë om terug te bons as ons soos ‘n balletjie teen ‘n muur vasgegooi word.
Maart 25, 2010 deur Who Shall I Fear?
Ora Cilliers is die oggendure in haar bedjie oorlede. Dra asseblief Oloff en Rozanne en hulle families en vriende, wat so betrokke was by Ora en haar so intens liefgehad het, aan die Here op. Hulle het bomenslike krag nodig om hierdie reuse verlies, en al die verliese wat dit voorafgegaan het, te verwerk. Ora het duisende mense se harte aangeraak – en ons sal haar so mis!
Maart 5, 2010 deur Who Shall I Fear?
Ora, sonder die voedingsbuis in haar neus
Maart 3, 2010 deur Who Shall I Fear?
Jammer vir die lang wag vir nuus oor Ora. Sy is Maandag uit die hospitaal ontslaan en dit gaan BAIE goed met haar. Sy kry haar voedings via die “peg” in haar magie – en alles verloop vlot.
Ora is regtig ‘n klein vegtertjie – dit is ‘n wonderwerk dat sy so goed herstel het nadat daar nie veel hoop vir haar was ‘n paar weke terug nie. Na haar geboorte kon sy nie geluidjies maak of huil nie, en die laaste paar weke het sy begin om uit volle bors te huil! (Nóg n wonderwerk!) Behalwe vir hierdie goeie tekens het sy ook begin om te beweeg en haar beentjies te skop!
God is almagtig en tot absoluut enige iets in staat – meer as wat ons kan glo of bid. Vra dus saam met Oloff en Rozanne vir Hom om die “ongelooflike” met Ora se brein en lyfie te verrig? Dat sy sal kan sien en hoor en stap en gesels. Enige iets is moontlik by God!
Ora raak soveel mense se harte aan – en God het ‘n groot plan met haar lewe. Hou haar asseblief in jou gedagtes en gebede?
Uit die ICU
Februarie 26, 2010 deur Who Shall I Fear?
Dit gaan GOED met Ora. Sy is uit die ICU en in ‘n gewone saal opgeneem.
Volgens Rozanne het die operasie goed afgeloop. Die chirurg het ook “grommets” in haar oortjies gesit indien hulle “Hyperbaric O2″ behandeling wil doen. Ora het weer begin borsmelk kry en sal teen Sondag deur die gastrostomie-buis voeding kry. Sy kry morfien vir haar pyn.
Rozanne sê haar veggees en dapperheid is ‘n inspirasie!
Bly asseblief bid vir Ora en haar gesin – daar is sóveel klein en groot bekommernisse, krisisse en probleme op hierdie pad wat hulle stap.
Rozanne het die volgende woorde van ‘n vriendin gekry:
” God blessed you with Ora. She is His best kind of angel. He chose you to take care of her while she spends time on this earth. And while you take care of her, Ora will teach you a lesson about yourself, something that God wanted you to see. She will show you the strength of your capacity to love unconditionally. You would never have known your capacity to love without her here to show you. It takes a remarkable woman (and man) to be a mother (and father) like you. God knew how remarkable you are and thats why he put Ora in your hands and heart.”
Mag Rozanne en Oloff God se teenwoordigheid en vrede elke oomblik beleef.
Februarie 24, 2010 deur Who Shall I Fear?
Ora se operasie was suksesvol! Sy slaap vanaand in die ICU. Ek het hopelik later meer nuus. Baie, baie dankie intussen vir elke gebed!
Ora gister in die hospitaal
Die operasie is geskeduleer vir enige tyd tussen 12h00 en 14h00 vanmiddag by Rooikruis Hospitaal. Bid asseblief vir Ora?